På fredag tager Frederikshavn White Hawks imod Sønderjyske i den syvende og afgørende DM-finale. Og interessen for billetter til kampen har været stor. - Det er helt vildt. Vi kunne have solgt 4-5000 billetter, og der har været over 20.000 besøgende på hjemmesiden søndag aften, så det er helt vildt den interesse, der har været, siger direktør Henrik Andersen. Men ishcokeyarenaen er kun godkendt til 2800 tilskuere. Ved tidligere års finaler har der været rigeligt fyldt op på tilskuerpladserne, men kommunens brandmyndigheder tjekker ikke på dagen, hvor mange, der lukkes ind. - Det har vi helt styr på, for billetterne bliver scannet ved indgangen, så vi har helt styr på, hvor mange der er lukket ind, siger Henrik Andersen.

Opsummering:
Der har været stor interesse for at komme til ishockeyfinale i Frederikshavn på fredag. Men selv om klubben kunne have solgt omkring 5000 billetter, så bliver der kun lukket 2800 tilskuere ind.